Βασίλειος Βοΐλας

Ο Βασίλειος Βοΐλας (21 Μαΐου 1884 - 1969) ήταν Έλληνας γιατρός και υπουργός.

Βιογραφία 
Γεννήθηκε στα Ιωάννινα το 1884. Σπούδασε ιατρική στα πανεπιστήμια της Αθήνας, της Λιψίας, του Μονάχου και του Βερολίνου και έπειτα των Παρισίων.
Την περίοδο 1918-35 ήταν διευθυντής παθολογικής κλινικής στο νοσοκομείο "Ευαγγελισμός".
Εφηύρε ιατρικά όργανα, όπως το ηχοσκόπιο και το υπερηχοσκόπιο, για την ακρόαση των ασθενών. Ήταν παντρεμένος με τη Θάλεια Στάλιου (1898-1987).

Υπηρέτησε ως υπουργός Υγιεινής στις κυβερνήσεις Βούλγαρη, Αρχιεπισκόπου Δαμασκηνού, Κανελλόπουλου και Υγιεινής και Κοινωνικής Προνοίας στην υπηρεσιακή κυβέρνηση του Ιωάννη Θεοτόκη, από τις 6 Ιανουαρίου 1950 ως τις 23 Μαρτίου 1950.

Έργα 
"Ιατρικόν Θεραπευτικόν Εγκόλπιον"

Εξωτερικοί σύνδεσμοι 
Βιογραφικό στη Ζωσιμαία Δημόσια Ιστορική Βιβλιοθήκη Ιωαννίνων, ανάκτηση 2015-10-22.

Παραπομπές 

Έλληνες υπουργοί Υγιεινής
Έλληνες ιατροί του 20ού αιώνα
Έλληνες υπουργοί Υγιεινής και Κοινωνικής Προνοίας
Έλληνες εφευρέτες